O‘zbekiston prezidenti Shavkat Mirziyoyev Ukraina prezidenti Vladimir Zelenskiyni Mustaqillik kuni bilan tabrikladi. Bu haqda Prezident matbuot xizmati xabar berdi. Davlat rahbari Ukraina yetakchisini 24 avgust — Ukraina Mustaqilligi kuni munosabati bilan qutlagan. Ma’lumot uchun, 1991 yil 24 avgust kuni Ukraina SSR Sovet Ittifoqidan mustaqilligini e’lon qilgan va respublika nomi Ukrainaga o‘zgartirilgan. Ukraina mustaqilligi 1991 yilning 26 dekabrida Sovet Ittifoqi parchalanib ketganidan keyin tan olingan.